भीमसौर में डंपर पेड़ से टकराया, चालक घायल
परतापुर. गढ़ीपुलिस थाना अंतर्गत भीमसौर में पेट्रोल पंप के पास ट्रैक्टर कार को बचाने के चक्कर में एक डंपर पेड़ से जा टकराया। दुर्घटना में डंपर का चालक घायल हो गया, जिसे इलाज के लिए बांसवाड़ा ले जाया गया।
जानकारी के अनुसार तलवाड़ा से एक डंपर परतापुर की तरफ रहा था, जिसके पीछे एक कार थी। कार चालक डंपर से ओवरटेक करने लगा तो अचानक कार चालक की नजर सामने से रहे ट्रैक्टर पर पड़ी। कार चालक हड़बड़ा गया तो पीछे से रहे डंपर के चालक ने दोनों वाहनों को बचाने का प्रयास किया, जिससे डंपर पेड़ से टकरा गया।
वहीं, कार दूर खेतों में जा गिरी। दुर्घटना में डंपर चालक तलवाड़ा निवासी रूपजी (30) पुत्र सुखा घायल हो गया, जिसे परतापुर अस्पताल में प्राथमिक उपचार के बाद बांसवाड़ा रैफर कर दिया। इधर, बड़ी दुर्घटना की सूचना मिलने पर एएसआई सज्जन सिंह भी जाब्ते के साथ मौके पर पहुंचे। इस संबंध में गढ़ी थाने में कोई मामला दर्ज नहीं हुआ है।
परतापुर. पेड़ से टकराने के बाद क्षतिग्रस्त हुआ डंपर।
hin_Deva hin_Deva hin_Deva hin_Deva awa_Deva